
Referat af bestyrelsesmøde mandag den 06.05.2024
fra kl. 16.30-19.30



	Deltagere fra bestyrelsen:
	Deltagere fra skolen:

	Jacob Lunding, formand
	Maja Rose Falk, afdelingsleder i Fritten 

	Qasam Ahmad
	Jette Nord, konstitueret skoleleder

	Henriette Bergh Andreassen

Mikkel Weinreich Larsen
	Carsten Borglund, medarbejderrepræsentant 

	Mette Julie Hørning
	Jeanette Pagter Backer, Adm. medarbejder

	
	Elevråd: Johanne 8V og Bjørn 9V (Afbud)





1. Dagsorden

a. Valg af referent: Jeanette blev valgt

b. Godkendelse af dagsorden for bestyrelsesmødet

c. Underskrift af referater fra bestyrelsesmøder 04.03.2024


2. Økonomi (fast punkt)

Balancen blev gennemgået af Jette. Den ser fin ud.
Budgettet er ændret lidt p.g.a. skolelederstillingen. Løn for den nye afdelingsleder starter først den 1. november 2024. Det betyder, at vi så får et overskud på ca. kr. 700.000,-.
Løn til rengøringspersonalet skal flyttes fra pedelkontoen. 


3. Info fra ledelsen

a. Fritidsdelen v. Maja
Minifritten er startet godt op. Børnene er hjemmevante. 
Margit er stadig sygemeldt. Hun kommer nok ikke tilbage, inden hun går på pension. Vi søger derfor allerede nu en ny morgenåbner. 
Helle er nu i gang med at søge fleksjob. 

b. Skoledelen v. Jette
Jette fremviser tilbud på nye vinduer til noget af skolen. 






Vi har ansat Richard, som skal undervise i musik hver onsdag, så vores elever fremover kan vælge musik som valgfag. Derudover er han villig til at tage andre opgaver som f.eks. teater.
Vi går nu i gang med skemalægningen. Ændringer i lærerteamet bliver meldt ud til elever og forældre snarest. 
Den kommende 3. klasse bliver på 28 elever, da tre elever stopper. Det gør de, fordi folkeskolen har bedre muligheder for tilbud til nogle børn med særlige behov. 
Vi skal efter sommerferien begynde at have arbejdstidsregistrering. Det er ny lov i EU. 
Der kommer en analog og digital model, som hver måned skal afleveres til Jette. Nogle medarbejdere kan blive bedre til ikke at gå på intra osv. om aftenen og i weekenden.


4. Elevrådet

a. Nyt fra elevrådet (Udgik)


5. Punkter til orientering (O), debat (D) og beslutning (B).

a. Evaluering af generalforsamling - Fremadrettet (D/B)
Vi var positiv over det store fremmøde, og mener at det er en proces at arbejde mod mere åbenhed. 
Vi har talt med Privatskoleforeningen, som anbefaler, at man evt. hyrer en ekstern konsulent til at styre generalforsamlingen. I givet fald skal det overvejes i god tid. Inden mødet kan der sættes nogle retningslinjer op for mødet omkring taletid osv. 
Man kan overveje om der skal være tilmelding til generalforsamlingen, men det får måske nogle til ikke at deltage.
Bestyrelsen skal måske pointere, hvad en generalforsamling egentlig er. Det er fint med forældrespørgsmål. Der var nemlig nogle gode og konstruktive spørgsmål imellem.
Det foreslås, at man måske skulle indkalde til et halvt års eftermøde i efteråret i stedet for kontaktforældremødet. 
STUK er ved at tjekke vedtægter på skolerne, så de skal kigges igennem og tilrettes. 

b. Køb af mad 1 x om ugen (D/B)
Jacob har talt med Grillværket om mad til elever f.eks. onsdag og fredag. 
De kan levere skolesalater til ca. 38 kr. og bagels til ca. 45 kr., men de ønsker ikke at stå for administrationen af salget hertil. I givet fald skal skolen stå for den del. 
Vi aftalte at vi pt. fortsætter med madpakker. Det andet bliver administrativt for tungt.
Bestyrelsen vil forhøre sig andre steder også. 

c. Ferieplan for 25/26, 26/27, 27/28 (D/B)
Jette gennemgik ferieplanen, som blev godkendt af bestyrelsen.

d. Retningslinje for ordensreglement. Har været på personalemøde (D/B)
De nye retningslinjer har været taget op i SU og til lærermødet. 




Der er blevet indført et nyt 6-trins-system ifm. dårlig opførsel, som kan resultere i indkaldelse til møde, mundtlige og skriftlige advarsler og bortvisning i værste fald.
Jette og Maja understreger, at sager skal behandles og vurderes individuelt, da børn er forskellige, og der kan være forskellige årsager til uønskede handlinger. 
Der var lidt debat om formuleringerne, men retningslinjerne blev godkendt af bestyrelsen.

e. Retningslinje for sygepolitik og håndtering af sygefravær. Har været på SU (samarbejdsudvalg) 05.02.2024. Den har endvidere været på personalemøde (D/B) 
Jette gennemgik den nye retningslinje vedr. sygefravær, hvor der bl.a. indføres omsorgssamtaler. Det blev nævnt, at det har virket med omsorgssamtaler i Halsnæs Kommune. 
Retningslinjen blev godkendt af bestyrelsen. 

f. Retningslinje for afholdelse af ferie uden for skoleferierne (D/B)
Jette gennemgik retningslinjen, som blev godkendt af bestyrelsen.
Det er et problem for undervisningen, når eleverne har for meget fravær pga. ferie osv.
Der bliver spurgt ind til, hvornår man får fravær, hvis man møder for sent. Det gør man, hvis klokken har ringet, og der er ført protokol. Reelt set bliver der kun ført protokol om morgenen.
Der tales om, at man fremadrettet kan sende besked ud til 8. årgang omkring konfirmation og fravær til frisør, negle, tøj osv. i den forbindelse. 

g. Lejrskole. Skal beløbet sættes op (D/B)
Jette gennemgik nuværende regnskab ifm. lejrture i ind-og udland. Det hænger ikke længere sammen i hverken 5. eller 8. klasse. Lærerne vil meget gerne have eleverne med til udlandet i 8. klasse, da disse ture giver rigtig meget. 
Budgettet var for stramt på den sidste udlandstur. Der bliver spurgt, om man ikke bare kan beslutte, at turen hvert år går til Berlin, som er et billigt sted at besøge. 
Det blev besluttet, at vi fremadrettet opkræver kr. 500,- mere i forældrebetaling, både til lejrtur i 5. og 8. klasse, end vi har gjort tidligere. 
Skolen giver kr. 300,- mere pr. elev på 8. årgang. 8. klasse kan stadig tage af klassekassen til noget ekstra på turen.
3. klasse hænger stadig sammen økonomisk. 

h. Skal der ændres i det depositum, som bliver indbetalt, når et barn indskrives? (D/B)
Udsættes til næste møde.

i. Hvad menes der, når forældrene siger, at der skal ændres på kulturen? (D/B)
Skal vi have en ekstern med?
Udsættes til næste møde.





6. Tilbagemeldingspunkt


7. Eventuelt
Vi har fået tilbud på legeplads til granhøjen. Der bliver spurgt, om skolen kan skyde noget i, hvis vi f.eks. får tilskud fra fonde på 10.000—15.000 kr.  Der kan måske godt findes nogle penge i budgettet.  
Jette fortæller, at to forældre har meldt sig til Fond-søgningsgruppen. Vi holder møde til august.


8. Elev-, personalesager og andet 

a. Elever (Ind- og udmeldte elever)

b. Personale

c. Andet


9. Kommende bestyrelsesmøder 10.06.24

